

 Република Србија

 ГРАД НИШ

 Секретаријат за омладину

 и спорт

 Број: 1969-1/2018-19

 Датум:12.12.2018.г.

**СКУПШТИНА ГРАДА НИША**

 Скупштини Града Ниша, дана 13.11.2018. године, одборник Бранислав Јовановић доставио је 82 одборничка питања и иницијативе, између осталих и следеће:

**Одборничко питање**

 „ 48. Господине Градоначелниче, лично сте се обавезали према одборницима да ћете испитати уручени отказ о раду, Гордани Златков; после 28 година рада у Спортском савезу Ниш, иако су се у међувремену примали нови радници у Спортском савезу. Тражим од Вас информацију о томе“

Секретар Скупштине Града Ниша проследио је питања и иницијативе Служби начелника Градске управе а ова прослледила мејлом циркуларно свим секретаријатима и службама.

 Секретаријат за омладину и спорт, који даје следећи:

**О д г о в о р**

Дописом бр.738-1/2018-21 од 22.10.2018. године Службе за послове градоначелника тражено је изјашњење Секретаријата за омладину и спорт о наводима Гордане Златков из Ниша, у вези са раскидом уговора о раду закљученим са Спортским савезом Ниша.

Изјашњењем бр.1750-3/2018-19 од 26.11.2018. године Секретаријат за омладину и спорт је обавестио Службу за послове градоначелника да је надлежност Секретаријата за омладину и спорт прописана Одлуком о Градској управи Града Ниша („Службени лист Града Ниша“, број 143/2016, 57/2017 и 138/2017). Овим прописом није предвиђена административна контрола пословања спортских организација, већ је наведеним актом прописана само контрола утрошка буџетских средстава одобрених спортским организацијама за реализацију конкретног програма. Радно правни статуси запослених у спортским организацијама такође нису у ингеренцији Секретаријата, осим што у поступку административне провере обавезне документације уз апликационе формуларе за програме констатује постојање или непостојање лиценци и уговора о раду са тренерима ангажованим у спортској организацији за реализацију конкретног програма.

Из тих разлога, Секретаријат за омладину и спорт је упутио Допис број 1750-3/2018-19 од 25.10.2018. године Спортском савезу Ниша како би се изјаснио о наводима Гордане Златков, чији допис им је прослеђен у прилогу.

Спортски савез Ниша је одговорио на наш захтев Дописом бр. 01-287-1/2018 од 01.11.2018. године, који је прослеђен Служби за послове градоначелника, у прилогу изјашњења.

 **СЕКРЕТАР**

 **Саша Шагрић**